Bác Nhĩ Tế Cát Đặc phế hậu
Chú thích

↑  《世祖章皇帝實錄》卷之五十二：順治八年。辛卯。春正月。……○乙丑。 上初聘科爾沁國卓禮克圖親王吳克善女為后。至是卓禮克圖親王親送至京。
↑  《世祖章皇帝實錄》卷之五十九：順治八年。辛卯。八月。……○戊午。冊立科爾沁國卓禮克圖親王吳克善女為皇后。
↑  清实录顺治朝实录-卷之五十九 Lưu trữ 2018-08-10 tại Wayback Machine: ○戊午。册立科尔沁国卓礼克图亲王吴克善女为皇后。是日质明、设皇后仪仗于卓礼克图亲王邸。设黄案。一于院中。一于东侧。以受册宝盝、置中黄案。皇上卤簿、全设太和殿前。设黄案一于殿中。置册宝彩亭二、于太和门外阶下。内院、礼部官、俱朝服。以次捧册宝由中道入置殿中黄案上。上朝服。出御太和殿。视册宝毕。内院官捧册宝授册封使臣使臣跪受。自殿中、由中道捧出礼部官前导。至太和门外置册宝各一彩亭。校尉举册亭在前宝亭在后。由协和门出诣皇后邸。是日蚤、先遣两亲王。奏请皇太后至位育宫。皇太后乘辇出宫。设仪仗。作乐至协和门。皇太后仪仗停候。皇太后辇由中道入。上出宫、步迎至太和门内。皇太后由太和殿入宫。册封使臣既至皇后邸卓礼克图亲王等朝服出迎置册宝彩亭于门外皇后同母妃及格格等朝服迎于院中序立。内院礼部官、捧册宝由中道入置东侧黄案上。读册内院官、于东侧西向立、读册宝文毕以册宝授女官二女官跪受献皇后皇后跪受授侍立女官。女官跪受置中黄案上。皇后兴。望阙行六拜三跪三叩头礼毕。皇后升辇。女官捧册宝盝、仍置彩亭内仪仗鼓乐前导。至协和门。仪仗停止。二女官捧册宝前行。皇后辇。由中道入。至太和殿阶下。皇后降辇。由中道入宫。和硕亲王以下有顶带官员以上悉朝服。集朝会所。固伦公主、和硕福金以下、一品命妇以上悉集宫内。巳刻礼部堂官奏请上御中和殿上出御殿多罗郡王以上、于太和殿阶上立。多罗贝勒阶下立。固山贝子以下、有顶带官员以上、俱于太和殿丹墀内排立。上率诸王入宫。于皇太后前。行三跪九叩头礼毕。上复御中和殿。诸王出立殿外阶上。皇后率诸王妃、朝见皇太后。行六拜三跪三叩头礼毕。还宫。诸王妃入侍皇太后。上出御太和殿赐诸王、及察哈尔额驸阿布鼐亲王、土谢图亲王、卓礼克图亲王等、并贝勒、文武群臣宴。宴毕。上回宫皇太后乘辇还宫。上送至太和门内、乃还。皇后册文曰、朕惟乘乾御极、首奠坤维。弘业凝庥、必资内辅义取作嫔于京室。礼宜正位于中宫。咨尔博尔济锦氏、乃科尔沁国卓礼克图亲王吴克善之女也。毓秀懿门。钟灵王室。言容纯备、行符图史之规。矩度幽闲、动合安贞之德。兹仰承皇太后懿命、册尔为皇后。其益崇壸范。肃正母仪。奉色养于慈闱。懋本支于奕世。钦哉。宝文曰。皇后之宝。
↑  ○庚申。上御太和殿诸王贝勒。文武群臣、上表行庆贺礼。是日、以册立皇后、诏告天下。诏曰、朕惟圣化始于二南。作配协凤鸣之盛。天庥垂于万世。于归广麟趾之祥。正位中宫。勤宣风教。朕缵承鸿绪。祇荷丕基。慎择淑仪。覃延后嗣。迩者昭圣慈寿皇太后、特简内德。用式官闱。仰遵睿慈、谨昭告天地、太庙。于顺治八年。八月十三日。册立科尔沁国卓礼克图亲王吴克善之女为皇后。贞顺永昭奉尊养之令典敬恭匪懈。应天地之同功。爰合德于阴阳。期锡类于仁孝诏告天下咸使闻知。
↑  《清史稿·列传一·后妃》记载：世祖废后，博尔济吉特氏，科尔沁卓礼克图亲王吴克善女，孝庄文皇后侄也。后丽而慧，睿亲王多尔衮摄政，为世祖聘焉。
↑  《孝獻皇后行狀》：因歎朕伉儷之緣，殊為不偶。前廢后容止，足稱佳麗，亦極巧慧，乃處心弗端，且嫉甚，見貌少妍者即憎惡，欲置之死。雖朕舉動，靡不猜防，朕故別居，不與接見。且朕素慕簡朴，廢后則擗嗜奢侈，凡諸服御，莫不以珠玉綺繡綴飾，無益暴殄，少不知惜。當膳時，有一器非金者，輒怫然不悅。
↑  《世祖章皇帝實錄》卷之七十七：順治十年。癸巳。……八月。……○丁亥。大學士馮銓、陳名夏、成克鞏、張端、劉正宗奏言、今日禮部諸臣、至內院恭傳 上諭、察前代廢后事例具聞、臣等不勝悚懼。竊惟 皇后母儀天下、關係甚重。前代如漢光武、宋仁宗、明宣宗、皆稱賢主。俱以廢后一節、終為盛德之累。望 皇上深思詳慮、慎重舉動。萬世瞻仰、將在今日。得旨、據奏皇后母儀天下、關係至重。宜慎舉動。果如所言。皇后壼儀攸係。正位匪輕。故廢無能之人。爾等身為大臣、反於無益處、具奏沽名。甚屬不合。著嚴飭行。
1 2  《世祖章皇帝實錄》卷之七十七：順治十年。癸巳。……八月。……○己丑。諭禮部朕惟自古帝王、必立后以資內助。然皆慎重遴選、使可母儀天下。今后乃睿王於朕幼沖時、因親定婚。未經選擇。自冊立之始、即與朕志意不協。宮閫參商、已歷三載。事上御下、淑善難期。不足仰承 宗廟之重。謹於八月二十五日、奏聞 皇太后、降為靜妃。改居側宮。
1 2  據中國作家王鏡輪推測，這座側宮為紫禁城西六宮的永壽宮，來源於順治帝在寵妃董鄂妃死後所撰寫的《孝獻皇后行狀》中如此寫道：「今年（順治十七年）春，永壽宮始有疾，后（指已被追封為孝獻皇后的董鄂妃）亦躬親扶侍，三晝夜忘寢興，其所以殷殷慰解悲憂，預為治備，皆如侍今后者。」意為：董鄂妃曾不眠不休地看顧居住在永壽宮的一位患病女性，如同服侍當今皇后。這位女性不太可能是當時住在永壽宮的恪妃，即便就是恪妃，順治也無須避諱其名，因此推測這位女性是為世祖廢后
↑  《世祖章皇帝實錄》卷之七十七：順治十年。癸巳。……八月。……○庚寅。……○禮部儀制司員外郎孔允樾奏言、臣辦事署中、偶聞廢 后一事、不覺悚然。及見馮銓等奉 聖諭內、有故廢無能之人一語、更為驚駭。竊思天子一言一動、萬世共仰况我 皇后正位三年、未聞顯有失德。特以無能二字、定廢謫之案。何以服 皇后之心。且何以服天下後世之心。
↑  《世祖章皇帝實錄》卷之七十七：順治十年。癸巳。……八月。……○壬辰。……○御史宗敦一、潘朝選、陳棐、張椿、杜果、聶玠、張嘉、李敬、劉秉政、陳自德、祖永杰、高爾位、白尚登、祖建明、合疏奏言、臣等捧讀降 母后為靜妃之諭。又見故廢無能之人之旨。不勝驚駭。......皇后未聞失德、忽爾見廢、非所以昭示風化也。......伏乞收回成命、以俟會議。 宗廟 社稷、實式臨之。疏入。 上以宗敦一等、明知有旨會議、瀆奏沽名。下所司議處
↑  《世祖章皇帝實錄》卷之七十八：順治十年。癸巳。九月。癸巳朔。……○諸王、貝勒大臣、內院、九卿、詹事科道等遵旨會議、據禮部尚書胡世安等及儀制司員外郎孔允樾所奏實係典禮常經。 皇上冊立 皇后之始祇告 天地 宗廟竝加上 昭聖慈壽恭簡皇太后徽號、以昭慶典。既已詔布天下、禮難輕易伏乞 皇上仍以 皇后正位中宮即命禮臣考據典禮選立東西兩宮則本支日茂。 聖德益光。可為萬世法矣。得旨朕納后以來緣志意不協另居側宮、已經三載。從古廢后、遺議後世、朕所悉知但勢難容忍故有此舉著議事諸王、貝勒。
↑  《世祖章皇帝實錄》卷之七十八：順治十年。癸巳。九月。……○丁酉。叔和碩鄭親王濟爾哈朗等會議廢后事奏言所奉 聖旨甚明。臣等亦以為是無庸更議。得旨廢后之事、朕非樂為。但容忍已久實難終已故有此舉諸王大臣、及會議各官、既共以為是。著遵前旨行。
↑  《燕途纪行》下：（順治十三年）十月……十九日癸巳……金汝輝來謁，又問闕中事，答以東宮皇后，明日定以寡婦貴妃冊封。二十一日，率新后出遊獐子苑。扈往衛士三千，使裹望日粮。太后因灾避寓乾德殿。帝之遊園囿，盖今仲冬之月。即前年正宮皇后，痘疫回期，以故出遊，名雖遊獵，實迺出避云......前日所廢皇后，今月因其父入朝，許以帶還。其父迺帝之表叔云。
↑  《梅村集》古意六首：其一：爭傳婺女嫁天孫，纔過銀河拭淚痕。但得大家千萬嵗，此生那得恨長門。其二：荳蔻梢頭二月紅，十三初入萬年宫。可憐同望西陵哭，不在分香賣履中。其三：從獵陳倉怯馬蹄，玉鞍扶上却東西。一經輦道生秋草，説著長楊路總迷。其四：玉顔憔悴幾經秋，薄命無言祗淚流。手把定情金合子，九原相見尚低頭。其五：銀海居然妬女津，南山仍錮慎夫人。君王自有他生約，此去惟應禮玉真。其六：珍珠十斛買琵琶，金谷堂深護絳紗。掌上珊瑚憐不得，却教移作上陽花。
↑  《朝鲜顯宗實錄》卷之十：（康熙四年三月）○壬辰……竊聞蒙古之女，曾爲順治皇帝之后，失寵黜還其國，而生子，年今十四，淸人屢請於蒙古，而終不送，早晩必有干戈從事之擧。蓋蒙右在西北方，其地廣漠無際，部落濔漫，恃强不用命，且順治之子，乃是人才，蒙人若立之而來爭，則必爲大患，故淸人甚以爲慮云。”上曰：“皇帝何如云耶？”致和曰：“年今十二，有何自斷。聞輔政頗善處事，攝政已久，而國人無貳心，誠可異也。但自謂天下大定，務爲偃武，使蕃漢人，皆不得佩劍。
↑  《朝鲜顯宗改修實錄》卷之十二：（康熙四年三月）○壬辰……○上御熙政堂，引見大臣及備局諸臣。......聞蒙古之女，曾爲順治君之后，失寵黜還其國而生子，年今十四。淸人屢請於蒙古，而終不送還。蒙古素恃强不用命，蒙女所生子亦賢，若擁立而爭天下，則必爲大患，故淸人甚以爲慮。
Phế hậu Bác Nhĩ Tế Cát Đặc thị
Bác Nhĩ Tế Cát Đặc phế hậu triều phục